**Bilag til kapillær blodprøvetagning - Hgb-måling**

|  |  |
| --- | --- |
| **Skabelon udarbejdet af: National arbejdsgruppe**  **Skabelon tilpasset af:** | **Gyldighedsperiode: xx-xx-xxxx** |
| **Godkendt af: xx-xx-xxxx** | **Seneste revision: xx-xx-xxxx** |

|  |  |  |  |  |
| --- | --- | --- | --- | --- |
| **Hvornår måler man** | Hgb kan måles ved symptomer på eller mistanke om:   * Anæmi * Blødningstilstand   Den hyppigste årsag til anæmi er jernmangel, som følge af blødning eller manglende indtag/optag.  De typiske symptomer på lav blodprocent er:   * bleghed i huden/slimhinder * åndenød ved anstrengelser * hjertebanken * slaphed * træthed * øget søvnbehov   Hgb-målingen skal altid vurderes sammen med øvrige kliniske data som temperatur, blodtryk, puls, respirationsfrekvens, saturation og påvirket almentilstand.  Planlagte kontrolmålinger foretages hos egen læge eller via mobillaboratorie. | | | |
| **Procedure for måling** | Proceduren tilrettes ud fra aktuelt anvendt apparat, denne procedure er gældende for ”QuickRead Go”:   * Håndhygiejne ift. gældende retningslinje, der anvendes handsker * Tænd ”QuickRead Go” på frontpanelet. Instrumentet kalibrerer nu sig selv. * Kontrollér, at borgerens hånd er afslappet og varm. Brug 3. eller 4. finger eller evt. øreflip * Rens prøvetagningssted med desinfektionsserviet. Lad det tørre helt. * Pres let med tommelfinger fra yderste led mod blommen for at stimulere prøvetagningsstedet * Stik på siden af fingeren. Her er blodgennemstrømningen størst og smerten mindst * De første 2-3 dråber tørres væk. Læg let tryk mod blommen til ny bloddråbe fremkommer * Kapillærglas holdes med åbningen som det laveste punkt, så blodet suges opad. Dette gøres for at undgå, at der suges luft med ind * Når dråben er stor nok, fyldes kapillærglas på én gang. Hvis der sidder overskydende blod på kapillærglassets yderside tørres dette bort med tør serviet uden at suge blod ud af kapillærglasset * Kontrollér, at der ikke er synlige luftbobler i kapillærglasset. Observeres der synlige luftbobler, skal den kasseres * Tilsæt prøven i cuvetten med hjælp fra stempel og luk cuvetten med Hgb reagenslåg * Der skal holdes øverst på cuvetten, da fingerfedt i gennemlysningsområdet kan medføre forkert analyseresultat * Vælg ”Måling” på displayet på ”QuickRead Go” instrumentet * Sæt cuvetten i aflæsningsbrønden på instrumentet. Stregkoden skal vende mod en selv. Displayet viser, hvordan målingen forløber * Resultatet vises indenfor 60 sec. i displayet | | | |
| **Fejlkilder** | **Fejlkilder ved måling af HgB:**   * Vand eller desinficering af patientens finger kan fortynde bloddråben og medføre falske resultater. Ved vask/desinficering skal man lade fingeren tørre helt. * Hgb-værdien er 5-10 % lavere i liggende (hvilende) stilling, end når man er oppegående. Det tager cirka 30 minutter, inden en ny ligevægt indstiller sig efter et stillingsskift. * Måleudstyr kan være følsom overfor eks. store temperaturudsving * Manglende kvalitetssikring af måleudstyr (teststrimler ikke kalibreret, overskredet holdbarhed, uhensigtsmæssig opbevaring). | | | |
| **Referenceværdier** | Normalområdet for koncentrationen af hæmoglobin hos voksne:   * Mænd: 8,3-10,5 mmol/L * Kvinder: 7,3-9,5 mmol/L | | | |
| **Hgb under 5,6 mmol/l** | **Hgb over 12,5 mmol/l** | **Lav Hgb ses ved:** | **Høj Hgb ses ved:** |
| Ved Hgb < 5,6 Kontaktes lægen.  Obs evt. fejlkilder | Ved Hgb > 12,5  Gentag kontrolmåling – hvis Hgb stadig er over 12,5 kontakt til læge. | Tab af erytrocytter (blødning og hæmolyse)  Kronisk sygdom  Mangelsygdomme (fx jernmangel og B12-mangel)  Kronisk nyresvigt  Knoglemarvs-påvirkning med nedsat erytrocyt-produktion  Genetiske defekter | Primær polycytæmi  Sekundær polycytæmi (kan ses ved svære kroniske lungelidelser)  Relativ polycytæmi (fx dehydrering) |
| **Handling og orientering af borgerens egen eller behandlings-ansvarlig læge** | Ved værdier udenfor normalområdet, som kræver lægefaglig vurdering/behandling, kontaktes praktiserende læge, vagtlæge eller behandlende sygehusafdeling med relevante observationer (ABCDE og vitalparametre) samt målingsværdier.  Kontrolmåling bør overvejes inden kontakt til læge.  Ovenstående referenceværdier er vejledende og må ikke underkende den kliniske vurdering.  Lægen skal altid kontaktes i tvivlsspørgsmål.  Efter endt behandling eller behandlingsforløb skal lægen orienteres inden for 2 dage. | | | |
| **Referencer:** | [Hæmoglobin - Lægehåndbogen på sundhed.dk](https://www.sundhed.dk/sundhedsfaglig/laegehaandbogen/undersoegelser-og-proever/klinisk-biokemi/blodproever/haemoglobin/) Hentet 10.02-2024.  [Hudpunktur – ”kapillærprøve”: Praktiske aspekter:](https://www.varportal.dk/portal/content/9170/19) Hentet fra VAR Healthcare den 18.06.2024 | | | |